ฉีดยาคุมกำเนิดผ่านไป 1 เดือนแล้วไม่มีเลือดออกปกติทุกอย่าง ย่างเข้าเดือนที่ 2 มีเลือดไหลออกมาเยอะเหมือนมีประจำเดือน ถือว่าผิดปกติมั้ยคะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน ผลข้างเคียงที่จะพบได้คือ การมีประจำเดือนที่ผิดปกติไป โดยอาจมีเลือดออกกะปริดกะปรอย หรือมีประจำเดือนมาบ่อยๆ มานานหลายวัน หรือมีปริมาณมากได้ แต่โดยส่วนใหญ่ เมื่อฉีดต่อเนื่องไปซักระยะ ประจำเดือนมักจะขาดหายไปดังนั้น การที่ในเดือนแรก ไม่มีประจำเดือนมา แต่ในเดือนต่อไป กลับมีเลือดไหลออกมามาก ก็ถือเป็นผลที่เกิดจากยาฉีดคุมกำเนิดได้ค่ะ ไมไ่ด้ผิดปกติอะไร และหากเลือดไม่ได้ออกติดต่อกันนานเกินไป ก็ไม่ได้อันตรายอะไรค่ะ ควรสังเกตอาการไปก่อน แต่หากเลือดออกติดต่อกันนานเกินสัปดาห์ และไม่มีแนวโน้มที่จะลดลง ก็ควรไปพบสูติ-นรีแพทย์เพื่อรักาให้เลือดหยุดไหลค่ะ รวมถึงหาสาเหตุอื่นๆ ด้วย